CELEX: 32010D0723
Language: sl
Date: 2010-11-26 00:00:00
Title: 2010/723/EU: Sklep Komisije z dne 26. novembra 2010 o podaljšanju veljavnosti Odločbe 2005/359/ES o določitvi odstopanja od nekaterih določb Direktive Sveta 2000/29/ES glede hrastovih ( Quercus L.) hlodov z lubjem po poreklu iz Združenih držav Amerike (notificirano pod dokumentarno številko C(2010) 8229)

27.11.2010   
            
            
               SL
            
            
               Uradni list Evropske unije
            
            
               L 312/30
            
         SKLEP KOMISIJE
   z dne 26. novembra 2010
   o podaljšanju veljavnosti Odločbe 2005/359/ES o določitvi odstopanja od nekaterih določb Direktive Sveta 2000/29/ES glede hrastovih (Quercus L.) hlodov z lubjem po poreklu iz Združenih držav Amerike
   (notificirano pod dokumentarno številko C(2010) 8229)
   (2010/723/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
   ob upoštevanju naslednjega:
   
               (1)
            
            
               V skladu z Direktivo 2000/29/ES hrastovih (Quercus L.) hlodov z lubjem (v nadaljnjem besedilu: hlodi) s poreklom iz Združenih držav Amerike načeloma ni dovoljeno vnašati v Unijo zaradi tveganja vnosa glive Ceratocystis fagacearum (Bretz) Hunt, povzročiteljice sušenja hrastov.
            
         
               (2)
            
            
               Odločba Komisije 2005/359/ES (2) pooblašča države članice, da pod posebnimi pogoji določijo odstopanja od člena 5(1) Direktive 2000/29/ES in tretje alinee člena 13(1)(i) navedene direktive v zvezi s Prilogo IV(A)(I)(3) k navedeni direktivi za hlode, ki izvirajo iz Združenih držav Amerike. Navedena odločba preneha veljati 31. decembra 2010.
            
         
               (3)
            
            
               Ker še vedno obstajajo okoliščine, ki upravičujejo navedeno dovoljenje in ker ni novih informacij, zaradi katerih bi se morali ponovno preučiti posebni pogoji, je treba dovoljenje podaljšati.
            
         
               (4)
            
            
               Na podlagi izkušenj z uporabo Odločbe 2005/359/ES je ustrezno, da se dovoljenje podaljša za deset let.
            
         
               (5)
            
            
               Države članice, ki uporabljajo odstopanje, morajo Komisiji in drugim državam članicam vsako leto poročati o svojem delovanju, da bo Stalni odbor za zdravstveno varstvo rastlin lahko pregledal, ali se ta odločba pravilno izvaja.
            
         
               (6)
            
            
               Odločbo št. 2005/359/ES je zato treba ustrezno spremeniti.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   V Odločbi 2005/359/ES se besedilo členov 10 in 11 nadomesti z naslednjim:
   
      „Člen 10
      Države članice, ki so uporabile odstopanje od člena 1, poročajo Komisiji in drugim državam članicam o svojem delovanju do 30. junija vsako leto za predhodno obdobje od 1. maja do 30. aprila.
      Poročilo obsega podrobnosti o uvoženih količinah.
      Člen 11
      Odločba preneha veljati 31. decembra 2020.“
   
   Člen 2
   Ta sklep je naslovljen na države članice.
   
      V Bruslju, 26. novembra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  UL L 114, 4.5.2005, str. 14.